סינמה סבאיא

סינמה סבאיא הוא סרט קולנוע ישראלי משנת 2021, זוכה פרס סרט הביכורים הטוב ביותר בפסטיבל ירושלים ופרס אופיר לסרט העלילתי הטוב ביותר לשנת 2022. הסרט נשלח לייצג את ישראל בפרס אוסקר לסרט הבין-לאומי הטוב ביותר, אולם לא העפיל למועמדות בקטגוריה. את הסרט ביימה אורית פוקס רותם. בסרט מככבות דאנה איבגי, אמל מורקוס, מרלן בג'אלי, רותי לנדאו, חאולה חאג'־דיבסי, ג'ואנה סעיד, יוליה טגיל, אסיל פרחאת, אורית סמואל וליאורה לוי. קבוצת נשים יהודיות וערביות, עובדות עירייה תושבות חדרה והמשולש, משתלמות בסדנת צילום וידאו שמעבירה רונה, במאית צעירה (דאנה איבגי). היא מלמדת את קבוצת הנשים לצלם ולתעד את עולמן. לסרט שמונה חלקים, כמספר מפגשי הסדנה. העלילה עוקבת אחר מערכת היחסים והקשרים הנרקמים שמתפתחים בקורס שאותם מלווים קטעי וידאו. הנשים מצלמות ומקרינות על הבד הלבן ומעלות נושאים שונים ומגוונים הנוגעים לעולמן בהם עצמאות, זוגיות, אימהות, פגיעות מיניות, פחד ועוצמה, ובין היתר חולקות סודות ופרטים אינטימיים מעולמן. הנושאים המועלים מביאים לריחוק ולקרבה בין משתתפות הסדנה, שכן ללא הקורס לא היו מוצאות את עצמן יחד באותו מקום. רונה הבמאית מתעדת ומצלמת. ייתכן שעוד תעשה מזה סרט. דאנה איבגי - במאית ומנחת הסדנה ליאורה לוי - אישה בודדה, ימאית המתגוררת ביאכטה מרלן בג'אלי - קשישה ערביה המנדבת עצות למשתתפות מניסיון חייה יוליה טגיל - ישראלית ממוצא רוסי המתגוררת עם בנותיה אצל אמה לאחר גירושין. רותי לנדאו - ספרנית שנמצאת בפרק ב' של חייה לאחר גירושין מבעל אלים. אורית סמואל - אישה נשואה שבעלה הדיכאוני מרוחק ממנה אמל מורקוס - עורכת דין ופעילה חברתית ופוליטית שחלמה להיות זמרת. אסיל פרחאת - צעירה פלסטינית המאתגרת את אורח החיים השמרני בסביבתה. ג'ואנה סעיד - אם לשישה, דתייה המבקשת להוציא רישיון נהיגה אך מפחדת מתגובתו של בעלה סינימה סבאיא זכה בפרס סרט הביכורים הטוב ביותר בפסטיבל ירושלים וחמישה פרסי אופיר: פרס אופיר לסרט העלילתי הטוב ביותר, פרס אופיר לבמאית הטובה ביותר לאורית רותם פוקס, פרס אופיר לשחקנית המשנה הטובה ביותר שהוענק לג'ואנה סעיד, פרס אופיר לעיצוב התלבושות הטוב ביותר שהוענק לרייצ'ל בן דהן, פרס אופיר לליהוק הטוב ביותר שהוענק לעמנואל מאייר. הסרט זכה בפרס וייל בלוך לשנת 2021. את הפרס הגישה גל גדות.הסרט נשלח לייצג את ישראל בקטגוריית הסרט הזר הטוב ביותר בטקס פרסי האוסקר 2022, אך לבסוף לא העפיל למועמדות בקטגוריה. סינמה סבאיא, ברשת החברתית פייסבוק סינמה סבאיא, ברשת החברתית אינסטגרם "סינמה סבאיא", במסד הנתונים הקולנועיים IMDb (באנגלית) "סינמה סבאיא", באתר Rotten Tomatoes (באנגלית) "סינמה סבאיא", במסד הנתונים הקולנועיים KinoPoisk (ברוסית) סינמה סבאיא - טריילר, סרטון בערוץ "unitedkingfilms", באתר יוטיוב (אורך: 01:42) יעל שוב, ‏אלו לא הדמויות שתכננו להתאהב בהן, אבל החיים מלאים בהפתעות, באתר "Time Out ישראל", 1 בספטמבר 2022 שמוליק דובדבני, "סינמה סבאיא" - קולנוע מצוין ששם את הנשים במרכז, באתר ynet, 19 בספטמבר 2022 שגיא בן נון‏, הסרט "סינמה סבאיא" הוא הזוכה הגדול בטקס פרסי אופיר, באתר וואלה, 18 בספטמבר 2022 אבנר שביט, ‏ראוי לכל פרס: "סינמה סבאיא" הוא יצירת מופת לא רק בקנה מידה מקומי, באתר מעריב אונליין, 2 בספטמבר 2022 אבנר שביט, ‏ראוי לכל פרס: "סינמה סבאיא" הוא יצירת מופת לא רק בקנה מידה מקומי, באתר מעריב אונליין, 2 בספטמבר 2022 שגיא בן נון‏, הסרט "סינמה סבאיא" הוא הזוכה הגדול בטקס פרסי אופיר, באתר וואלה, 18 בספטמבר 2022 פרס וייל בלוך 2021 - 'סינמה סבאיא' בבימוי אורית פוקס רותם והפקת גרין פרודקשנס, זוכה פרס הראשון, סרטון בערוץ "The New Fund for Cinema and TV - הקרן החדשה לקולנוע וטלוויזיה", באתר יוטיוב (אורך: 03:31) דורית אסרף מזרחי, הנציג שלנו באוסקר: "סינמה סבאיא" זכה בפרס אופיר 2022, באתר כאן – תאגיד השידור הישראלי, 18 בספטמבר 2022